
all, ll... 


Cei care suferă de fobie la conspirații spun adesea: „Adică tu chiar crezi că există un grup de indivizi care stau într-o cameră si pun la cale 
chestii?”...Dar unde altundeva s-ar putea întâlni oamenii cu putere — pe bănci sau pe la leagănele pentru copii din parcuri?... Sunt unii care 
întreabă, cu un zâmbet condescendent si neîncrezător: „Tu chiar crezi că oamenii de la vârf au agende secrete, sunt conştienţi de interesele lor 
mai largi și vorbesc unii cu alţii despre ele?” La care eu le răspund: păi de ce nu?... Alternativa ar fi să credem că indivizii puternici si privilegiați 
sunt nişte somnambuli, care bântuie de colo-colo complet inconstienti de putere și de privilegii... [si că], unde noi, oamenii obişnuiţi, încercăm să 
ne urmărim propriile interese, elitele bogate nu o fac... - Michael Parenti. Dirty Truths 


Suntem, deci, într-o epocă în care teoria conspiratiei a devenit un flagel mult mai mare, mult mai vast, mult mai cuprinzător decât se anunţa la facere, în 
1967. 


Azi nu e om să nu aibă si el măcar o teorie a conspirației, oricât de prăpădită, de stirba, de plicticoasă sau de lipsită de ambiţii. 


De exemplu, după statisticile Comisiei Europene, în 28 de tari din toată lumea, 3 din 10 cetăţeni intervievaţi cred că virusul covid a fost răspândit cu bună 
știință de o putere străină sau de altă ,fortä”. 


Platforma Adevărul despuiat ne informează că 63% din români spun că întâlnesc deseori (unde, mai exact, nu se specifică) informaţii care denaturează 
realitatea sau sunt chiar false, 61% zic că asta e o problemă pentru România și 65%, că este o problemă pentru democraţie în general. 


Motiv declarat pentru care, așa cum anuntam în Partea | (http://www.activenews.ro/opinii/Teoria-teoriei-conspiratiei-I-O-incursiune-in-Vizuina-lepurelui- 


185459), Comisia Europeană a elaborat (împreună cu UNESCO), într-un program mai larg („Lupta împotriva dezinformării”), un îndrumar care să ne tina 


https://commission.europa.eu/strategy-and-policy/coronavirus-response/fighting-disinformation/identifying-conspiracy-theories_ro). 


Ca primă remarcă, îndrumarul Comisiei Europene se deosebește de circulara întemeietoare emisă de CIA în 1967, discutată în Partea a ll-a 
(http://www.activenews.ro/opinii/Teoria-teoriei-conspiratiei-ll-O-circulara-secreta-185486), în multe aspecte, în afară de intenții. 


Un discurs sincer, direct, către cetățean 


Printre alte deosebiri, Comisia se adresează direct „cetățeanului european”, la firul ierbii, iar nu agenţilor de propaganda, nu „influencerilor” - care și-au 
propus să ne influenţeze așa, din mărinimie și de capul lor, văzându-ne mai slabi cu duhul - nu mass mediei, nu elitelor politice etc. 


Din acest motiv, îndrumarul este public, în timp ce circulara CIA a rămas mult timp clasificată; în caz că aveţi îndoieli, ideea că ar putea exista și 
un îndrumar secret este o teorie a conspirației — eu știu, pentru că am citit deja îndrumarul public. 


Comisia Europeană se adresează, așadar, direct apartinätorilor, eminamente tâmpitei, confuzi și ușor de dezinformat (căci teoriile conspirației „pot fi greu 
de recunoscut și de multe ori nu știm cum este mai bine să reactionäm când intrăm în contact cu ele”), într-un limbaj simplist, stângaci, infantilizant — 
zece „infografice” cu „bullet points”. 


(Abia aștept să am nervii să mă uit la influentärul Dezaburit, partenerul Comisiei Europene în cealaltă mobilizare de forte ale binelui, platforma Adevărul 
pieligos, ca să îmi mai clătesc ochiul lingvistic. Deocamdată, am avut și-am regretat prompt curajul să aflu că emisiunea care vrea să mă influenţeze se 
cheamă „Lămurit cu Dezaburit”. Egal LOVE.) 


Definiţia teoriei conspirației în viziunea Comisiei Europene — „forțe malefice” 


Pornind metodic în efortul ei educational, Comisia Europeană ne dă o definiţie a „teoriei conspirationiste”, întrucâtva clasică: aceasta este,,convingerea ca 
anumite evenimente sau situații sunt manipulate în secret de forte puternice, malefice”. 


Zic întrucâtva, pentru că, rușinoasă ca o fată mare, Comisia nu s-a repezit chiar la termeni ca „indivizi sau grupuri de indivizi puternici, influenţi”, ca 
filosoful Karl Popper, ci și-a instalat frunza de smochin a eufemismului ,forte”, care nu sunt doar „puternice”, ci și „malefice”. O fi Moloh, o fi Baal, o fi 
Satana? 


Tot un drac; în alte parti ale indrumarului și ale calupului mai vast privind „lupta împotriva dezinformării”, există nişte sugestii de indivizi tabu, care, cel putin 
la o examinare sumară, par a fi din dimensiunea noastră; printre ei, Bill Gates și soţia. 


Ceilalţi intră si la categoria anti-semitism (chiar și „în limbaj codificat”, aveţi mare grijă). Și ar mai fi niște minorităţi amenintabile, care cuprind și persoanele 
care se definesc după înclinațiile lor sexuale și se reprezintă colectiv printr-o serie impronuntabila de consoane. 


Per ansamblu, definiția sugerează o neîncredere și frică patologică, adică paranoia - dar Comisia este prea rodată în ale birocraţiei, pardon democraţiei, s-o 
spună direct, mai ales că sunt voci care critică această patologizare nepermisă a discursului politic dizident. S-a mai făcut în stalinism și nu dă bine. 


În plus, nu orice paranoia e negativă. Dacă ai paranoia corectă — de exemplu, că virusul ucigaș sare de pe trotuar la tine-n nas, sau că bărbații 
conspiră de când lumea sub forma patriarhatului să inrobeasca femeia și s-o oblige să stea la cratiţă, să facă copii si să nu umble dezbrăcată ca 
adevărul pe platforma trUE - totul e în regulă. La paranoia, important e s-o ai pe cea oficială. 


Sigur, rămâne întrebarea ce ne facem cu situaţia când anumite evenimente sau situaţii chiar sunt manipulate în secret de forțe malefice (vezi ascensiunea 
lui Hitler la putere, dau și eu un exemplu oficial la întâmplare). Până să afle presa mainstream ce și cum, conspirationistii care comentează în direct 
evenimentele sunt oale și ulcele; uneori nu chiar accidental. 


De altfel, Comisia admite, șocant, că „există conspirații reale, mai mult sau mai putin ample”, dar ele sunt, slavă Domnului, „demascate de către 
denuntätori (whistleblowers) şi mass media, care utilizează în acest scop date și dovezi verificabile”. 


Ni se dă și un exemplu de conspirație reală scoasă la iveală cum se cuvine: complotul companiilor producătoare de ţigări, care, „timp de mai mult decenii 
„„„ascunseseră dovezi privind riscurile de sănătate asociate fumatului” (subl.n.). Cum spuneam, oale si ulcele — și fumătorii, și conspirationistii care au 
comentat în deceniile în care conspirația era doar o teorie nocivă si periculoasă. 


Cum ne prindem că e o teorie a conspirației 


Pentru cei încă nelämuriti, definiția este însoţită de calificări. Ni se spune că teoriile conspirației au șase caracteristici comune (dintre care două tautologii). 


Documentul merită citit în integralitate (ce zic eu, merită! - poate că a și devenit obligatoriu, ca atâtea alte simple recomandări) și nu am să reiau aici toate 
acele elemente care fac dintr-o barfa, o vorbă de clacă, o gura lumii sloboda - ditamai teoria conspirației. Spicuiesc, numai. 


Teoriile conspirației au în comun sugestia că „nimic nu este întâmplător si că nu există coincidente, că nimic nu este cum pare si că totul se leagă”. 


În afară de cazul că vorbim de fizica cuantică, această definiție sugerează, iarăși, paranoia. Sau, poate, lecturi nesupravegheate ale unor citate din Umberto 
Eco. 


Cu ochi avocätesc, găsim si o portita de scăpare: dacă teoria propusă nu este chiar așa exhaustivă cum zice Comisia, dacă ea nu susţine că totul, ci doar 
anumite lucruri sunt altfel decât par, nu sunt coincidente și se leagă — doar câteva situaţii, o suită de evenimente - atunci putem să o credem liniștiți, fiindcă 
nu e „teoria conspirației”, ci doar o teorie despre un posibil complot. 


Mai departe, teoriile conspirației „împart lumea în două tabere: buni si răi”. Caz în care, aviz amatorilor, o teorie a conspirației mai monumentală 
decât Biblia nu există. 


Trebuie să spun că, aici, Comisia lasă să i se vadă dessous-urile bej Isabel ale relativismului etic nepermis de mult pentru o instituţie atât de venerabilă, 
poate chiar spre apusul vieții. 


Că-l are, nu-i nicio surpriză pentru nimeni care nu a trăit într-o peșteră în ultimii ani; dar să-i acuze de „teoria conspirației nocivă si periculoasă” 
pe cei care cred în standarde de moralitate permanente, și asta nu oriunde, ci în Europa, o civilizaţie creștină, spune mult. 


De exemplu, spune că autorii pornesc de la presupozitia că andrisantii îndrumarului au uitat cine sunt și fie vor trece motäind abulic, cum o fac de regulă, și 
peste această enormitate birocratică, fie vor da viguros din cap, alert, briliant, postmodern, cu ochii în telefonul mobil si cu înțelegerea sofisticată că nu 
există etică, ci doar interese temporare, smart, si că nu există identitate, ci doar un pragmatism flexibil, cool. 


FAQ imaginare 


După definiţie și caracteristici, Comisia purcede la a presupune ce întrebări își pune cetățeanul și le și răspunde. În caz că vă preocupa „De ce capătă 
[teoriile conspirației] proportii?”, aflaţi că ele „par să vină cu o explicaţie logică a evenimentelor sau a situaţiilor greu de înțeles si dau impresia, in mod fals, 
că structurează și stăpânesc situaţia.” (subl.n.) 


Nu apare și ideea că teoriile conspirației ar putea prolifera din cauza lipsei endemice de încredere în autorităţi, a perceputei lor lipse de legitimitate si 
eșecului lor de a controla „climatul de opinie”, posibil din cauza falimentului moral. 


Si nici cine stabilește că teoriile doar „par” să explice nu ni se spune. Te pomenesti că se lasă la latitudinea cetätenasului. 


„Cum prind rădăcini?” — ei bine, „de multe ori, teoriile conspirationiste pleacă de la o suspiciune”. N-as fi zis în veci. Suspiciune asa, de capul ei? 
Sau fata de ceva, practic, suspect? Nu se știe. 


„Cei care le lansează se întreabă cine beneficiază de evenimentul sau de situaţia respectivă, identificându-i, astfel, pe conspiratori.” Adică eternul 
cui bono — principiul că responsabil de un anumit eveniment este, foarte probabil, cel căruia evenimentul îi profită — este conspirationist. Sună, într-adevăr, 
de-a dreptul paranoic. Te întrebi de ce mai folosesc polițiștii cu succes un astfel de raționament când cercetează crime. 


„Apoi identifică elemente pe care le modelează în așa fel încât să se potrivească teoriei, prezentându-le drept dovezi.” Aceasta este critica pe care 
toţi avocaţi apărării o aduc, uneori cu succes, tuturor rechizitoriilor, de când e lumea lume si are avocaţi și procurori în ea. 


Cert e că, „odată ce au prins rădăcini,... ele [teoriile conspirației] sunt greu de combătut” (zice Comisia, cu aerul unuia care a obosit încercând) 
„deoarece orice persoană care încearcă să o facă este considerată ca fiind implicată în conspirație”. Ei, nici chiar orice persoană. Definiţia ne 
vorbește de „forțe puternice, malefice”. Dar, mă rog, răspunsul îl dă Comisia Europeană, nu vecinul din colt, care nici nu ştie unde locuiește oculta, da’ să fie 
pe mână cu ea. Mă rog, fiecare cu perspectiva lui. 


Cât despre ce-i mână pe conspirationisti în luptă, nu-i nimic nou fata de circulara fondatoare din 1967, în afară de faptul că nu se mai zice nimic de 
comuniști (deși, în alt material combativ, Comisia ne avertizează despre chestii „pro-Kremlin”). 


Suntem informați redundant că majoritatea conspirationistilor cred ce spun, iar alţii „vor în mod deliberat să provoace, să manipuleze sau să vizeze 
anumite persoane din motive politice sau financiare”. Zici că-s conspiratori, conspirationistii ăștia. 


Unde mai pui că nu-s neapărat niște conspirationisti mai de Doamne-ajută, întrucât ni se atrage textual atenţia: „Atenţie! Teoriile conspirației pot proveni 
din mai multe surse, cum ar fi internetul, prietenii sau rudele”. Mi s-a făcut pielea de găină. Achtung! Pericolele sunt imense. Prietenii și familia nu sunt 
ceea ce par. Ei vor să ne provoace, să ne manipuleze, să escrocheze oculta mondială. Daca nu zicea Comisia toate astea, as fi băgat mâna în foc că e o 
teorie a conspirației; dar, pentru că apare în indrumarul hermeneutic al conștiinței civice europene, musai că este o paranoia bună, constructivă. 


Ce ne facem? 


Eu, una, m-am lămurit buștean până aici. Din fericire, îndrumarul ne dă instrucţiuni detaliate despre ce trebuie să facem, ce să verificăm și la ce concluzii să 
ajungem. 


Pe scurt, trebuie să verificăm „cine este autorul şi de ce lansează ideile respective” (pentru a doua parte a verificării, nu se dau instrucţiuni; presupun că 
îi faci preopinentului o ședință de regresie). 


Trebuie să verificăm dacă „sursa e fiabilă şi recunoscută” — dacă e din familie, îmi place să cred că se consideră recunoscută; de mine, cel puţin. 

Un indiciu probabil al teoriei conspirației este dacă sursa și afirmatiile,nu sunt confirmate de site-urile independente care verifică veridicitatea informațiilor” 
(subl.n.). Nu ni se spune cam care ar fi acelea. De exemplu, cele care lucrează cu Facebook se consideră independente? Am auzit că ar fi fost recent niște 
probleme. Dar cele finanţate în programul vast de striptease al adevărului lansat acum o lună? 

Să verificăm dacă „tonul şi stilul sunt echilibrate şi corecte sau axate pe senzaţional și părtinitoare”; de exemplu, tonul și stilul adoptate de mass 
media corporatistă în timpul zisei pandemii, axate pe grămezile de morţi luaţi cu excavatorul si pe criminalii de nemascati si nevaccinati care merită să nu 
mai fie primiţi în spital când o da boala în ei, este un ton echilibrat și corect, deloc senzationalist și pärtinitor, pentru că, a priori, aia n-a fost o conspirație; 


pardon, o teorie a conspirației. 


Tot asa, dacă se folosesc pentru ilustrarea mesajului „imagini sau povești care fac apel la emoții”, „probabil că este o teorie conspirationista” — 
normal; ti-ar sări imediat în ochi o asemenea manipulare ordinară si complet ieșită din comun în mainstream. 


Dacă „autorul pune întrebări, dar nu oferă răspunsuri”, așijderea — cât de pervers; în inocenta mea, credeam că asta-i definiţia unei teorii, să propui 
răspunsuri; când colo, nemernicii ăștia de conspirationisti pun doar întrebări. Nu realizează că as putea să încep să mă gândesc la un răspuns?! 


Și, absolut, dacă autorul „demonizează orice persoană pe care o bănuiește ca fiind în spatele presupusului complot”, sigur e teoria conspirației, 
pentru că înseamnă că autorul face diferenţa dintre bine și rău, ceea ce, cum spune Comisia mai sus, e din start conspirationist. 


Răspunsul, în toate cazurile, se găsește la „canalele mass media demne de încredere” si la „site-urile independente care verifică veridicitatea 
informațiilor”. Serios, nu ştiu de ce ne-am mai obosit, și ei, și eu. 


De unde venim, unde ne ducem și, mai ales, în ce scop 


Dar Comisia nu se lasă; ca să se asigure că n-a rămas niciun coltisor nedereticat prin mintea cetățeanului, ne invită, la pertu — de fapt, și mai intim, la per- 
moi - la o introspectie serioasă. ,,Raspundeti-va la câteva întrebări: de ce cred ceea ce cred?”. 


În caz că ne-am simţi striviti de perspectiva acestui efort de anamneza, ni se dau niște oarece indicii. „Ce temeri, convingeri și valori am?” — în ordinea 
importanţei, se înțelege. 


La temeri trebuie să am grijă cum răspund, să nu fie vreo teorie a conspirației; la fel și la convingeri; la valori nu poate fi prea greu, după ce eliminăm binele 
și răul. Probabil toleranţă, diversitate, dezaburire și zaiafet. 


„Cum îmi influențează acestea deciziile si cum interactionez cu oamenii?” păi, as spune că mă influenţează integral; eu și conștiința mea nu ne-am 
scindat. Nu știu; din întrebarea asta lipsesc sigur niște cuvinte, gramatical vorbind, și poate am aproximat eu greșit sensul. 


„Am prejudecăți si cred în stereotipuri?” — ce să zic, doar în foarte rarele momente când nu sunt complet uimitoare și originală; în rest, am reinventat 
complet roata și îmi iau toate informaţiile din experienţa imediată a simţurilor, ca o larva. „De ce?” — pentru că sunt omul nou în minunata lume nouă. 


„Mă simt lezat?” — și încă cum. „În ce mod?” — predicativ. 


Colonoscopia psihologică merge mai departe, dar simt deja că nu ajută. Anticipându-mi consternarea, Comisia mă pune să mă întreb: „Simt nevoia să dau 
vina pe altcineva?” — altcineva? Decât cine? 


Am bănuiala sumbră că arată cu degetul spre mine; dar e bine, e foarte bine, pentru că asta înseamnă că nu sunt paranoica și conspirationista. Dacă e sa 
fie ceva, eu sunt vinovată. 


„De ce?” 


Chiar așa. De ce? 


Citiţi aici și primele două părți: 


Pentru că suntem cenzurati pe Facebook (https:/www.facebook.com/activenewsro) ne puteți găsi și pe Telegram (https:/4.me/activenewsro) si 
GoogleNews (https://news.google.com/publications/CAAqKAgkliJD QkITRXdnTWEnOEtE VOZqZEdsMIipXNWxkM011Y204b0FBUAE? 
hl=ro&gl=RO&ceid=RO%3Aro) 


Susține ActiveNewse; PayPal 

COMENTARII 


RAFAEL ZZ 
08.11.2023 13:34 


Sa cautam adevarul printre conspiratii .. Oare de ce Farisei si cu Carturari au 

Condamnat la moarte pe Domnul lisus Hristos .. 

Inca o conspiratie de zile mari .. 

Cine sunt Oile Negre din Guvernul Romaniei .. 

Si de ce Comisia Europeana A Reformat Romania pana la pragul de faliment .foamete si saracie .. 
Daca aceasta este Conspiratie . Atunci eu sunt Nebun .. 


Autentifică-te sau înregistrează-te (inregistrare) pentru a trimite comentarii. 


RAFAEL ZZ 
08.11.2023 13:37 


Si toate aceste Razboaie de cine sunt lventate si aprovizionate .si cine se inbogateste de pe urma lor .. 
Idioti Utili vor spune primi ca este o conspiratie .. 


Autentifică-te sau înregistrează-te (inregistrare) pentru a trimite comentarii. 


FAN CRISTI 
08.11.2023 13:54 


ati puso pe mizeria aia criminală în fata 


Autentifică-te sau înregistrează-te (inregistrare) pentru a trimite comentarii. 


MIHAI CANTUNIARI 
08.11.2023 14:55 


Un coleg al meu de Liceu avea obiceiul sa ne spuna: Sa fiti feriti de rele si de prosti. Ei bine, de rele te mai poti feri, dar de prosti... (Nota: preferam sa n-o mai vad in poza pe 
matracuca-sefa a UE, dar uite ca nu te poti feri). Pe scurt, nu exista teoria conspiratiei, ci Conspiratia in toata regula. Intrucat nu am timp sa polemizez cu toti nataraii, ii trimit la 
cartea din 1995 a lui Fritz Springmeier, Bloodlines of Illuminati. Daca nici asta nu ii va convinge, orice efort cu ei este inutil. 


Autentifică-te sau înregistrează-te (inregistrare) pentru a trimite comentarii. 

Legea Cash făcea parte din pachetul de legi promovat prin asumarea răspunderii. 

Marcu de Claudia Marcu 


Aşa-zisa schimbare a ordonanţei care limitează cash-ul, anunţată de premierul Marcel Ciolacu, este doar un praf în ochii celor neavizati. 

Cei care suferă de fobie la conspirații spun adesea: „Adică tu chiar crezi că există un grup de indivizi care stau într-o cameră și pun la cale chestii?”...Dar unde altundeva s-ar putea 
întâlni oamenii cu putere — pe bănci sau pe la leagănele pentru copii din parcuri? 

Astăzi întreaga Românie creștină präznuieste Soborul Sfinţilor Arhangheli Mihail, voievodul oștilor cerești, Gavriil, bine-vestitorul, Rafail, tămăduitorul și al tuturor puterilor cerești 

Fie ca așa să fie și să rămână mărturia noastră în vecii vecilor! 

Uniunea Naţională a Barourilor din România (U.N.B.R) face apel public la autoritățile competente pentru o analiză mai atentă și mai aplicată a efectelor negative asupra drepturilor și 

Viața publică din SUA e stupefiată de dezvăluirile și supozitile revelate de presa alternativă privind reţeaua de pedofilie a lui Jeffrey Epstein (care între timp s-a sinucis) si care implică 
nume sonore. 

